
Parlamentul României

Camera Deputaţilor

	Comisia pentru buget, 

finanțe și bănci 
	Comisia pentru muncă şi

protecţie socială



	Nr. 4c-2/ 693
	Nr. 4c-9/ 510


Bucureşti, 3 septembrie 2024
PLx 22/2023
Către

BIROUL PERMANENT AL CAMEREI DEPUTAŢILOR

Vă înaintăm, alăturat, raportul comun asupra proiectului de Lege pentru modificarea alin.(1) al art.100 din Legea nr.227/2015 privind Codul fiscal, trimis Comisiei pentru buget, finanțe și bănci şi Comisiei pentru muncă şi protecţie socială pentru examinare pe fond, cu adresa nr.PLx 22/2023 din 01 februarie 2023.
În raport cu obiectul şi conţinutul său, proiectul de Lege face parte din categoria legilor ordinare.
	PREŞEDINTE,

Bogdan-Iulian Huțucă


	PREŞEDINTE,

Adrian Solomon

Parlamentul României

Camera Deputaţilor

	Comisia pentru buget, 

finanțe și bănci

	Comisia pentru muncă şi

protecţie socială


	Nr.4c-2/693

	Nr. 4c-9/ 510


Bucureşti, 3 septembrie 2024
PLx 22/2023
RAPORT  COMUN
asupra 
proiectului de Lege pentru modificarea alin.(1) al art.100 din Legea nr.227/2015 privind Codul fiscal
În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia pentru buget, finanțe și bănci şi Comisia pentru muncă şi protecţie socială au fost sesizate, prin adresa 
nr. PLx 22/2023 din 01 februarie 2023, spre dezbatere pe fond, cu proiectul de Lege pentru modificarea alin.(1) al art.100 din Legea nr.227/2015 privind Codul fiscal. 

Senatul, în calitate de primă Cameră sesizată, a adoptat proiectul de Lege, potrivit art.75 alin.(2) teza a III-a din Constituția României, republicată, în data de 19 decembrie 2022.

Conform prevederilor art.75 din Constituţia României, republicată şi ale art.92 alin.(9) din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.
La întocmirea prezentului raport comun, cele două comisii au avut în vedere avizele favorabile primite de la:
•
avizul favorabil al Consiliului Legislativ (nr. 1139/17.10.2022)

•
avizul favorabil al Consiliului Economic şi Social (nr.6417/11.10.2022)

•
avizul favorabil al Comisiei juridice, de disciplină şi imunităţi 

(nr.4c-13/53/27.06.2023)

•
avizul favorabil al Comisiei pentru politică economică, reformă și privatizare (nr.4c-1/29/27.03.2023)

•
avizul favorabil al Comisiei pentru drepturile omului, culte şi problemele minorităţilor naţionale (nr.4c-6/49/08.02.2023)

•
avizul favorabil al Comisiei pentru egalitatea de şanse pentru femei şi bărbaţi (nr.4c-20/84/28.02.2023).
Prin prezentul proiect de Lege se propune majorarea plafonului până la care veniturile din pensii sunt neimpozabile, de la 2000 lei la 3000 lei.
În conformitate cu prevederile art.62 și art.64 ale Regulamentului Camerei Deputaţilor, republicat, cu modificările ulterioare, comisiile au dezbătut proiectul de Lege în şedinţe separate. 

Membrii Comisiei pentru muncă și protecție socială au dezbătut proiectul de Lege în şedinţa din 2 septembrie 2024 şi au hotărât, cu majoritate de voturi, aprobarea proiectului de lege cu amendamente admise și respinse. La lucrările comisiei au participat deputaţii conform listei de prezenţă.
Membrii Comisiei pentru buget, finanțe și bănci au dezbătut proiectul de Lege în ședința din 3 septembrie 2024. La lucrările comisiei au fost prezenți deputații conform listei de prezență, care au hotărât, cu majoritatea voturilor exprimate, adoptarea proiectului de Lege cu amendamente admise și respinse.
La lucrările comisiilor au participat, în calitate de invitați, domnul Marius Ilie Stanciu -Secretar de Stat și doamna Maria Leancă - șef serviciu în cadrul Ministerului Muncii și Solidarității Sociale și domnul Alin Marius Andrieș - Secretar de Stat în cadrul Ministerului Finanțelor.
În consecință, în urma examinării proiectului de Lege și a opiniilor exprimate, membrii celor două comisii au hotărât să transmită plenului Camerei Deputaţilor prezentul raport comun prin care propun adoptarea proiectului de Lege pentru modificarea alin.(1) al art.100 din Legea nr.227/2015 privind Codul fiscal, cu amendamentele admise prezentate în Anexa nr.1.
Amendamentele respinse se regăsesc în Anexa nr.2.

În raport cu obiectul şi conţinutul său, proiectul de Lege face parte din categoria legilor ordinare.
	PREŞEDINTE,

Bogdan-Iulian HUȚUCĂ


	PREŞEDINTE,

Adrian SOLOMON


	SECRETAR,

Iulius Marian FIRCZAK
	SECRETAR,

Dan-Constantin ŞLINCU



	Şef serviciu Giorgiana Ene

Consilier parlamentar Alexandra Pelea 
	Şef birou Lidia Vlădescu

Consilier parlamentar Sorina Szabo

Consilier parlamentar Teodora Zaldea

Consultant parlamentar Tudor Apetri


Anexa nr.1 

AMENDAMENTE ADMISE   
În urma dezbaterilor, comisiile au hotărât adoptarea proiectului de Lege cu următoarele amendamente:
	Nr. crt.
	Text act normativ de bază


	Text adoptat de Senat
	Text propus de comisii
(autor amendament)
	Motivare

	1. 
	__
	Titlul legii

Lege 

pentru modificarea alin.(1) al art.100 din Legea nr.227/2015 privind Codul fiscal


	Lege pentru modificarea alin.(1) al art.100 din Legea nr.227/2015 privind Codul fiscal și stabilirea unor măsuri fiscale

Autori: membrii comisiei PSD şi PNL


	Pentru respectarea exigențelor impuse de normele de tehnică legislativă – corelare cu modificările propuse.

	2. 
	__
	Articol unic -  Alineatul (1) al art.100 din Legea nr.227 din 8 septembrie 2015 privind Codul fiscal, publicată în Monitorul Oficial al României, Partea I, nr.688 din 10 septembrie 2015, cu modificările şi completările ulterioare, se modifică şi va avea următorul cuprins:


	Art. I. – Alineatul (1) al art.100 din Legea nr. 227/2015 privind Codul fiscal, publicată în Monitorul Oficial al României, Partea I, nr. 688 din 10 septembrie 2015, cu modificările şi completările ulterioare, se modifică și va avea următorul cuprins:
Autori: membrii comisiei PSD şi PNL


	Pentru respectarea exigențelor impuse de normele de tehnică legislativă.

	3. 
	Art. 100: Stabilirea venitului impozabil lunar din pensii

(1) Venitul impozabil lunar din pensii se stabileşte prin deducerea din venitul din pensie a sumei neimpozabile lunare de 2.000 lei şi, după caz, a contribuţiei de asigurări sociale de sănătate datorată, potrivit prevederilor titlului V - Contribuţii sociale obligatorii
	„(1) Venitul impozabil lunar din pensii se stabileşte prin deducerea din venitul din pensie a sumei neimpozabile lunare de 3.000 lei şi, după caz, a contribuţiei de asigurări sociale de sănătate datorată potrivit prevederilor titlului V - Contribuţii sociale obligatorii.”

	„(1) Venitul impozabil lunar din pensii se stabileşte prin deducerea din venitul din pensie a sumei neimpozabile lunare de 3.000 lei.”

Autori: membrii comisiei PSD şi PNL


	Pentru respectarea exigențelor impuse de normele de tehnică legislativă.

Corelare cu dispoziţiile Deciziei Curţii Constituţionale nr.650/2022.

	4. 
	__
	__
	Art. II - Prin derogare de la prevederile art.4 alin. (1) din Legea nr. 227/2015 privind Codul fiscal, cu modificarile și completările ulterioare, prevederile art. I intră în vigoare la data de 1 octombrie 2024 și se aplică începând cu veniturile aferente lunii octombrie 2024.
Autori: membrii comisiei PSD şi PNL


	Se reglementează intrarea în vigoare a prevederilor legii.

Preluarea observaţiilor din avizul Consiliului Legislativ.

	5. 
	__
	__
	Art. III - Începând cu veniturile din pensii aferente lunii octombrie 2024, plafonul lunar neimpozabil prevăzut la art. 101 alin. (2) lit. a) din Legea nr. 227/2015 privind Codul fiscal, cu modificările și completările ulterioare, este în sumă de 3.000 lei. 

Autori: membrii comisiei PSD şi PNL


	Se stabilește plafonul neimpozabil aplicabil începând cu veniturile din pensii aferente lunii octombrie 2024, utilizat la stabilirea impozitului pe veniturile din pensii determinate exclusiv ca urmare a aplicării principiului contributivităţii,  prin corelare cu prevederile alin. (1) al art. 100 din Codul fiscal.




ANEXA nr.2
AMENDAMENTE RESPINSE

În urma dezbaterilor, comisiile au respins următoarele amendamente:
	Nr. crt.
	Text iniţial, adoptat de Senat


	Text propus 

(autor amendament)


	MOTIVARE

1. Argumente susţinere
2. Argumente respingere
	Camera decizională

	1.
	Articol unic – Alineatul (1) al art.100 din Legea nr. 227/2015 privind Codul fiscal, publicată în Monitorul Oficial al României, Partea I, nr. 688 din 10 septembrie 2015, cu modificările şi completările ulterioare, se modifică și va avea următorul cuprins:
”(1) Venitul impozabil lunar din pensii se stabileşte prin deducerea din venitul din pensie a sumei neimpozabile lunare de 3.000 lei şi, după caz, a contribuţiei de asigurări sociale de sănătate datorată potrivit prevederilor titlului V - Contribuţii sociale obligatorii.”
	Articol unic. - Articolul 100 din Legea nr.227/2015 privind Codul fiscal, publicată în Monitorul Oficial al României, Partea I, nr. 688 din 10 septembrie 2015, cu modificările şi completările ulterioare, se modifică şi se completează după cum urmează:

1. Alineatul (1) se modifică și va avea următorul cuprins:

”(1) Venitul impozabil lunar din pensii se stabileşte prin deducerea din acesta a sumei neimpozabile lunare de 3.000 de lei.”

2. După alineatul (1) se introduce un nou alineat, alin.(11), cu următorul cuprins:

”(11)  Începând cu anul 2025, suma prevăzută la alin. (1) se majorează anual, la începutul fiecărui an, în luna ianuarie, cu procentul aplicat asupra valorii punctului de referinţă, potrivit art. 84 alin. (3)-(5) din Legea nr. 360/2023 privind sistemul public de pensii.”

Autori: deputaţi UDMR Miklós Zoltán şi Csép Éva-Andrea
	1. Actualizarea sumei care se deduce din suma impozabilă aferentă veniturilor din pensie nu ar trebui să fie una arbitrară, stabilită în sumă absolută, ci legată de un indicator specific, astfel că deducerea se va aplica automat și va respecta principiul proporționalității.

2. Respins la vot.


	Camera Deputaţilor

	2.
	Articol unic – Alineatul (1) al art.100 din Legea nr. 227/2015 privind Codul fiscal, publicată în Monitorul Oficial al României, Partea I, nr. 688 din 10 septembrie 2015, cu modificările şi completările ulterioare, se modifică și va avea următorul cuprins:

”(1) Venitul impozabil lunar din pensii se stabileşte prin deducerea din venitul din pensie a sumei neimpozabile lunare de 3.000 lei şi, după caz, a contribuţiei de asigurări sociale de sănătate datorată potrivit prevederilor titlului V - Contribuţii sociale obligatorii.”
	Articol unic. - Articolul 100 din Legea nr.227/2015 privind Codul fiscal, publicată în Monitorul Oficial al României, Partea I, nr. 688 din 10 septembrie 2015, cu modificările şi completările ulterioare, se modifică şi se completează după cum urmează:

1. Alineatul (1) se modifică și va avea următorul cuprins:

”(1) Venitul impozabil lunar din pensii se stabileşte prin deducerea din acesta a sumei neimpozabile lunare de 3.708 de lei.”

2. După alineatul (1) se introduce un nou alineat, alin.(11), cu următorul cuprins:

“(11) Plafonul prevăzut la alin.(1) se actualizează anual la nivelul valorii coşului minim de consum, comunicat de Institutul Naţional de Statistică.”

Autor: deputat AUR Antonio Andruşceac


	1. Actualizarea sumei care se deduce din suma impozabilă aferentă veniturilor din pensie nu ar trebui să fie una arbitrară, stabilită în sumă absolută, ci legată de un indicator specific.

2. Respins la vot.


	Camera Deputaţilor

	3.
	
	La articolul 78 alineatul (1), se modifică și va avea următorul cuprins:
„(2) Impozitul lunar prevăzut la alin. (1) se determină astfel:
a) la locul unde se află funcţia de bază, prin aplicarea cotei de 10% asupra bazei de calcul determinată ca diferenţă între venitul net din salarii calculat prin deducerea din venitul brut a contribuţiilor sociale obligatorii aferente unei luni, datorate potrivit legii în România sau în conformitate cu instrumentele juridice internaţionale la care România este parte, precum şi, după caz, a contribuţiei individuale la bugetul de stat datorată potrivit legii, şi următoarele:
i) o deducere personală în valoare de 3.000 lei;”
Autor: dep Claudiu Nasui, grup USR
	1.

2. Respins la vot.


	Camera Deputaţilor

